**ZUUNJOH** ZAJEDNICA UDRUGA UZGAJAČA NJEMAČKIH OVČARA HRVATSKE

**** HRVATSKA, 10000 ZAGREB , ILICA 61

 OIB 66349707887 / IBAN HR8423600001101631447

 WWW.ZUUNJOH.HR

 ČLANICA HKS , F.C.I. , WUSV

 *Koprivnica, 20. 03. 2020.*

 ***Izvješće IZVRŠNOG ODBORA ZUUNJOH-a za 2019. gODINU***

*Poštovane kolegice i kolege , članovi zajednice !!!!*

 *Temeljem čl. 28. Statuta ZUUNJOH-a, podnosim Skupštini Izvješće rada Izvršnog odbora , te aktivnostima udruga u sastavu zajednice za godinu 2019.*

*S obzirom na okolnosti koje su trenutno katastrofalne i u neku ruku nevjerojatne , prvenstveno želim svima vama da ostanete zdravi u ovim trenucima koji nisu lagani za nikog od nas ,a pogotovo za naše članove koji pripadaju starijoj populaciji .*

*Nadam se da se uskoro vidimo ponovno zajedno na okupu u opuštenijoj atmosferi i normalnijim uvjetima .*

*Izvješće neće biti iz istog razloga previše opširno , te će se odnositi prvenstveno na rad naših udruga , financije , članstvo i organizaciju glavne uzgojne izložbe Hrvatske po prvi puta u rukama zajednice .*

***RAD UDRUGA***

*U prošloj godini sve udruge ( osim UUNJO Zagrebačke županije ) koje su prijavile izložbu i kerung održale su manifestacije . Već provjerene udruge sa puno iskustva u organiziranju istih .*

*Otkazivanje manifestacije UUNJO Zagrebačke županije vjerojatno je razlog promjene u sastavu vodstva udruge . Dosta se može primijetiti kada udruge iz nekog razloga promjene vodstvo da ono ili nije još spremno preuzeti teret odgovornosti i upustiti se u organizaciju manifestacija koje sigurno nisu lagane , a ponekad i financijski neisplative ili novo vodstvo nema potporu svih članova .*

*Rezultat takvog stanja u udruzi je otkazivanje manifestacija , korak koji je ponekad i bolje poduzeti nego organizirati nešto nedostojno naše pasmine .*

*Kada spominjem otkazivanje manifestacija , dobio sam puno upita u svezi plaćanja dozvole za suca prema zajednici koja proslijedi uplate prema WUSV . ZUUNJOH je obavezan dva mjeseca prije održavanja manifestacije podmiriti WUSV troškove odobravanja suca , ukoliko je taj vremenski period manji , iznos koji se uplaćuje je duplo veći . Iz tog razloga zajednica podmiruje troškove prema WUSV na vrijeme da ne bi došlo do povećanja troškova , a udrugama daje mogućnost da uplate deset dana nakon održane manifestacije kada su već održane . Iz istog razloga zajednica izdaje račune prema udrugama sa navedenim rokom plaćanja . Zajednica kada izda račun on se knjigovodstveno vodi i bilježi kod udruga koje ga ne podmire kao dug šta je slučaj sa UUNJO Halubje koja još nije podmirila isti .*

*Stoga je jasno da nitko iz zajednice ne može taj račun stornirati niti oprostiti dug udrugama .*

*O financijskom poslovanju nešto kasnije .*

*Svaku manifestaciju popratio je i polaganje Njemačkih uzgojnih dozvola – kerunga .*

*Kada spominjem kerunge moram spomenuti i vodstvo zajednice koje svojim radom i zalaganjem kontrolira kerunge te pruža mogućnost SVIM članovima i gostima da polože sa svojim psima toliko željene kerunge .*

*Ispravan rad , nadasve pošten i fer prema svim sudionicima , pogotovo od strane markiranata , a i sudaca je ono šta moram pohvaliti .*

*Rezultat takvog ozbiljnog pristupanja radu i vođenju dokumentacije prepoznat je u WUSV i HKS-u .*

*Ukinute su kontrole od strane matične organizacije HKS-a , te sva dokumentacija koja je proslijeđena WUSV je na vrijeme odrađena i uredno dostavljena vlasnicima pasa bez ikakvog problema.*

*Na zajednici je da takav rad nastavi i dalje uz unutarnje kontrole koje moraju ozbiljno pristupiti poslu i ne dozvoliti da se povjerenje koje je ne lagano stečeno ne iznevjeri .*

*Broj pasa izloženih te oni koji su položili WUSV uzgojne dozvole neću spominjati posebno .*

*Sve te informacije redovito su objavljivane na stranici zajednice i bile dostupne svima na uvid .*

*Nekoliko naših udruga iskoristilo je mogućnost koju nam pruža HKS , a to je organizacija Hrvatskih uzgojnih pregleda .*

*Preporuka je svim udrugama da zatraže dozvolu od zajednice te da u sklopu svojih manifestacija uključe i organizaciju Hrvatskih uzgojnih pregleda sa sucima iz redova našeg članstva .*

*Ukoliko omasovimo takove uzgojne preglede i naučimo naše članove da se uzgojna dozvola radi isključivo kod naših udruga , stekli bi još jednu manifestaciju te pružili našim udrugama mogućnost boljeg financijskog poslovanja .*

*Od svih održanih manifestacija naših udruga jednu moram spomenuti nažalost ne u dobrom kontekstu.*

*To je izložba i kerung u organizaciji udruge Split.*

*To je udruga koja radi sa premalim brojem članova , unatoč tome organizira manifestacije šta je za svaku pohvalu . Problem je neiskustvo a rezultat je neprimjereno organizirana manifestacija koja ne služi nikome na čast .*

*Stoga pozivam članove UUNJO Split da se ovim mojim riječima ne razočaraju nego da potraže pomoć svih nas , članova , vodstvo zajednice da pripomognu u organizacijskom dijelu i učine ovu manifestaciju dostojnu naše pasmine .*

*Ovaj poziv ne vrijedi samo za udrugu Split nego za sve udruge u sastavu zajednice . Zajednica je ta , tj. , mi smo ti koji moramo jedni drugima pomagati u bilo čemu , organizaciji ili uzgojnim i radnim pitanjima , kada to shvatimo da udruge i zajednica to smo mi , a ne netko drugi , biti će nama svima i ljepše i bolje .*

***INFORMIRANJE ČLANSTVA***

 *Informiranje članstva odvijalo se putem časopisa Moj pas , web stranice i društvene mreže facebook. Povjerenik za informiranje obavještavao nas je redovito o svim promjenama u pravilnicima , u novostima iz HKS-a i WUSV.*

*Odlaskom naše Nade u zasluženu mirovinu i povlačenje u svoj mir i privatnost, ostali smo sami šta se tiče komunikacije WUSV i HKS-a. Nadi se ovim putem iskreno zahvaljujem na svoj pomoći koju nam je pružala svih ovih godina . Unatoč njenoj odluci o odlasku ona je još uvijek na raspolaganju za nas i naše udruge , jer kako ona sama kaže Njemački ovčar joj je u srcu i uvijek će ostati tamo .*

*Odlučno smo i taj zadatak preuzeli i trenutno funkcionira jako dobro uz male probleme sa prijevodom i službenim jezikom Njemačkim .*

*Vodstvo WUSV je više nego korektno i na sva naša pitanja i na sve naše zahtjeve odgovara u najkraćem roku .*

*Trudili smo se da razjasnimo sva nova pravila donesena od strane WUSV , a kojih je bilo podosta u prošloj godini .*

*Dokaz našeg truda , rada i informiranosti su upiti koje smo dobivali tijekom godine od susjednih članica WUSV da im razjasnimo pravilnike i pomognemo u informiranju.*

*Naši članovi nisu niti u jednom trenutku ostali uskraćeni sa informacijama toliko važnim za uzgoj i plasmane pasa na siegeru .*

***ČLANSTVO ZUUNJOH-a ZA GOD.2019.***

*ZUUNJOH je tijekom 2019. g. brojio 16 članica , popis po udrugama izgleda ovako :*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| *UUNJO* | ***2019*** | ***2018*** | ***2017*** | *2016.* | *2015.* | *2014.* | *2013.* | *2012.* | *2011.* | *2010.* | *2009.* |
| *1. Zagreb*  | *30* | *36* | *31* | *35* | *30* | *27* | *23* | *22* |  *17* | *20* | *21* |
| *2. Zagreb. županija* | *17* | *25* | *25* | *22* | *14* | *10* | *14* | *17* | *12* | *17* | *17* |
| *3. Osijek* | *15* | *17* | *19* | *11* | *14* | *11* | *14* | *17* | *13* | *10* | *17* |
| *4. Rijeka* | *22* | *21* | *23* | *21* | *17* | *16* | *20* | *18* | *18* | *17* | *17* |
| *5. Istra* | *10* | *8* | *9* |  *7* |  *9* | *10* | *13* | *12* | *10* | *10* | *16* |
| *6. Bjelovar* | *6* | *12* | *11* | *11* | *11* | *10* | *11* | *10* | *10* | *10* | *14* |
| *7. Križevci* | *12* | *15* | *14* | *13* | *11* | *10* | *10* | *13* | *11* | *14* | *13* |
| *8. Čakovec*  | *0* | *0* | *1* | *10* | *10* | *10* | *10* | *14* | *7* | *8* | *11* |
| *9. Varaždin* | *18* | *14* | *11* | *10* | *10* | *11* | *8* | *10* | *9* | *10* | *11* |
| *10. Zadar* | *10* | *10* | *10* | *10* | *10* | *10* | *10* | *10* | *11* | *10* | *10* |
| *11. Požega* | *12* | *10* | *10* | *10* | *10* | *10* | *10* | *10* | *10* | *10* | *10* |
| *12. Karlovac* | *16* | *11* | *16* | *24* | *10* |  *3* | *10* | *10* | *10* | *10* | *10* |
| *13. Pula* | *0* | *0* | *-* | *-* | *-* | *-* | *-* | *-* | *-* | *10* | *10* |
| *14. Koprivnica* | *16* | *10* | *11* | *10* | *10* | *10* | *10* | *10* | *10* | *10* | *10* |
| *15. Sisak* | *0* | *0* | *-* | *-* | *-* | *-* | *-* | *-* | *-* | *8* | *8* |
| *16. Split* | *16* | *16* | *16* | *15* |  *8* |  *9* | *10* | *8* | *8* | *8* | *8* |
| *17. Vinkovci* | *9* | *10* | *7* |  *6* |  *7* |  *7* | *8* | *9* | *5* | *8* | *7* |
| *18. Dubrovnik* | *18* | *8* | *10* |  *8* | *14* | *10* | *10* | *14* | *12* | *9* | *-* |
| *19. Viškovo* | *7* | *11* | *11* | *10* | *11* |  *9* | *13* | *11* | *16* | *-* | *-* |
| *20. Sl. Brod* | *0* | *0* | *2* |  *5* | *10* |  *7* | *10* | *-* | *-* | *-* | *-* |
| ***Ukupno*** | ***234*** | ***234*** | ***237*** | ***238*** | ***216*** | ***190*** | ***214*** | ***215*** | ***189*** | ***199*** | ***210*** |

*- Pad broja članova - Podizanje broja članova - isti broj članova*

*ZUUNJOH je 2019. god. završio s ukupno 234 članova, što je u odnosu na 2017. godinu isti broj članova.*

*Nekoliko udruga imaju broj članova ispod minimalnih deset , u ovoj godini te udruge morat će ispuniti kvotu od deset članova.*

*Najveći pad broja članova bilježi UUNJO Bjelovar , UUNJO Halubje Viškovo i UUNJO Zagrebačke županije .*

*Problemi u navedenim udrugama su promjena vodstva , financijski problemi i problemi zasićenosti vodećih ljudi . U svakoj udruzi nekoliko članova su pokretači aktivnosti i rada , kada ti pokretači iz nekog razloga privatnog ili poslovnog ne žele aktivno voditi udrugu događa se opadanje članstva .*

*Porast članova bilježe udruge Dubrovnik , Varaždin , Karlovac i Koprivnica .*

*Odlukom IO zajednice udruga Halubje stavljena je u mirovanje zbog nepodmirenog duga prema zajednici . Vodstvu udruge savjetuje se da se dug što prije podmiri kako bi članovi mogli ostvarivati svoja prava preko zajednice i HKS-a.*

*Ukoliko se to ne ostvari aktivnim članovima savjetuje se da se priključe prema mjestu stanovanja najbližoj aktivnoj udruzi i nastave svoj rad .*

*U prošlom izvješću naveo sam problem prelaska članova iz jedne udruge u drugu . Isti više neće biti moguć bez ispisnice koju potvrđuje prijašnja udruga . Zajednica će pratiti članstvo i reagirati na vrijeme potražujući takovu ispisnicu od svojih članova.*

*Na IO zajednice je da izradi formular i osmisli izgled ispisnice .*

***ODNOSI SA HKS-om I WUSV***

***HKS***

*I protekla godina bila je godina više nego dobre suradnje sa matičnim klubom . Svi prijedlozi i zahtjevi od strane zajednice bili su podržani i odobreni . Uzgoj Njemačkog ovčara prepušten je u svoj svojoj cjelini ZUUNJOH-u kao najvećem pasminskom klubu u Hrvatskoj .*

*Mi smo ti koji krojimo uzgoj i sudbinu pasmine na području naše države . Iz tog razloga iznimno je važno da sa svojim prijedlozima i savjetima pridonijete našem radu .*

*Po prvi puta u povijesti postojanja zajednice , predstavnik zajednice izabran je u IO HKS-a .*

*To dovoljno govori o našim odnosima , suradnji i radu u proteklih nekoliko godina .*

*Ovim putem želim čestitati Predsjedniku HKS-a , Branku Šari na ponovnom izboru i zahvaljujem se na povjerenju koje je izrazio prema nama kao zajednici .*

*Nadam se i u ovoj teškoj godini za sve nas još boljoj suradnji i razumijevanju za sve naše probleme koje će se sigurno sa zajedničkim radom riješiti .*

***WUSV***

*Poštujući pravila koliko je god to moguće , kontakti sa sucima , napredovanje naših uzgajača , uspjesi pasa uzgojenih u Hrvatskoj sa Hrvatskim rodovnicama sigurno su pridonijeli suradnji sa WUSV koju imamo danas . Sa sigurnošću mogu reći da je Hrvatska prepoznatljiva na karti svih članica WUSV.*

*Na sve upite , zahtjeve i informacije odgovarali smo promptno ,slijedili promjene pravilnika kako uzgajanja tako i izlaganja .*

*Suradnja sa WUSV je više nego dobra , i mogu sa sigurnošću reći da će tako i ostati .*

*Iznimno je važno da pratimo promjene pravilnika u uzgoju i radu da bi mogli na vrijeme svojim članovima prenijeti informacije te da njihovi psi budu konkurentni na svim poljima kinologije , radu i izlaganju .*

***RADNA KINOLOGIJA***

*Ne želim se previše upuštati u rad radne kinologije niti u izvještaj povjerenika za radnu kinologiju kolege gosp. Kličeka . Njegov izvještaj prikazuje rad i rezultate radne kinologije kroz godinu .*

*Po prvi puta zaprimili smo zahtjev za pripomoć svojim članovima koliko nam je bilo u mogućnosti za odlazak na prvenstvo u Modenu , odvažnim i hrabrim članovima Nadi i Alenu .*

*Ono šta bih volio napomenuti je da upozorim udruge na redoslijed prijavljivanja manifestacija , u ovom slučaju radnih ispita .*

*UDRUGA - ZUUNJOH – ŠRK- HKS*

*Sve udruge koje su prvenstveno u sastavu zajednice obvezatne su manifestacije prijaviti prvo zajednici koja prosljeđuje iste zahtjeve dalje kako je navedeno .*

*Ukoliko se ponovi da naše udruge prijave radne ispite direktno ŠRK morat ćemo iste otkazati.*

 *Sa novim vodstvom, ŠRK predstoji nam sastanak i dogovor o daljnjem zajedničkom radu.*

***FINANCIJE***

*Financijski izvještaj knjigovodstva upućen je Nadzornom odboru koji je ustanovio nakon pregleda da je sve rađeno prema zakonu o udrugama ,a što je vidljivo u njihovom izvještaju .*

*Pokušali smo koliko je god moguće smanjiti troškove poslovanja da bi sačuvali i podigli financije koliko je moguće .Po prvi puta nakon dvadeset i nešto godina postojanja ZUUNJOH ima svoju imovinu .Odlučili smo se na kupovinu šatora za izložbe , velikih kvalitetnih za sredinu ringova . Ti isti šatori stoje na raspolaganju svih naših udruga i mogu se koristiti.*

*Po prvi puta zajednica je snosila troškove organizacije glavne uzgojne izložbe . Zbog nekoliko razloga ta manifestacija donijela je financijski gubitak . O toj temi u sljedećoj točci .*

*Sva plaćanja , doznake , uplate radili su se u skladu sa propisanim financijskim poslovanjem udruga uz predočenje r1 računa . Svi računi proslijeđeni su u knjigovodstvo i nadležnim institucijama zajedno sa izvješćima koja smo kao udruga obvezatni opredati . Iznimno je važno da IO donese promjenu pravilnika o organizaciji glavne uzgojne izložbe kako bi se smanjili troškovi organizacije iste .Za sva pitanja i nejasnoće u svezi financija molim članove da pismeni upit pošalju na službeni e-mail zajednice .*

*U prvom prikazu na sljedećoj stranici prikazano je službeno knjigovodstveno izvješće .*

*U drugom prikazu prikazano je financijsko izvješće organizacije glavne uzgojne izložbe .*

|  |  |  |
| --- | --- | --- |
| ***ZAJEDNICA UDRUGA UZGAJIVAČA NJEMAČKIH OVČARA HRVATSKE*** |  |  |
| ***10000 ZAGREB, ILICA 61*** |  |  |  |
| ***OIB 66349707887*** |  |  |  |
|  |  |  |  |
| ***FINANCIJSKO IZVJEŠĆE 1.01.2019. DO 31.12.2019.G.*** |

|  |  |
| --- | --- |
| ***I P R I H O D I*** | ***2019.g.*** |
| *1. Članarine UUNJO* | *18.815,00* |
| *2. Suglasnosti za izložbe i kerung* | *29.766,57* |
| *3. Prihodi po izl.rn. HD for. DNA set (vet.stanica BJ)* | *1.337,50* |
| *4. Donacije građana - Kuzmić, Subotić* | *3.700,00* |
| *5. Ostali prihodi (saldo HPB 31.12.2018.)* | *28,71* |
| *6. Kamata a-vista* | *4,34* |
| ***UKUPNO PRIHODI*** | ***53.652,12*** |
|  |  |
| ***II R A S H O D I*** |  |
| *1. Naknade sl.putovanja osobama izvan rad.odnosa* | *11.700,00* |
| *2. Izdaci za usluge (pošta, telefon,najamnina, komunalne, računalne, intelektualne)-održ.web str., , knjigovodstvo* | *2.580,00* |
| *2. Izdaci za usluge - ino dobavljači speziallausstellung + korung* | *8.973,00* |
| *3. Izdaci za materijal i energiju (uredski, sitan inv.energija) potr.mat, žig, tisak Obscura-povrat u primicima Kuzmić (1127,45)* | *1.593,75* |
| *4. Izdaci za kamate i usluge platnog prometa* | *1.619,59* |
| *5. Izdaci za dane donacije* | *0,00* |
| *6. Izdaci za nabavu dugotrajne imovine*  | *6.779,50* |
| *7. Ostali izdaci ( reprezentacija)* | *0,00* |
| *7. Ostali izdaci (članarina WUSW, kotizacija)* | *6.303,70* |
|  *Ostali izdaci (premije osiguranja)* | *188,10* |
|  *Ostali izdaci (nastup Modena cro team)* | *2.088,80* |
|  *Ostali izdaci - usluge noćenja* | *14.295,01* |
| ***UKUPNO TROŠKOVI*** | ***56.121,45*** |
|  |  |  |  |
|  |  |  |  |
| ***III MANJAK PRIHODA 01.01.-31.12.2019. GOD.*** | ***-2.469,33*** |
| ***VIŠAK PRIHODA PRENESEN 31.12.2018.*** | ***60.262,11*** |
| ***UKUPNO VIŠAK PRIHODA NA DAN 30.12.2019.*** | ***57.792,78*** |
|  |  |
| ***Saldo Žiro-računa 31.12.2018.*** |  |
| ***Saldo kunskog računa ZABA*** | ***55.832,74*** |
| ***Saldo deviznog računa ZABA (225,5 E)*** | ***1.677,53*** |
| ***Saldo HPB računa*** | ***282,51*** |
| ***Saldo blagajne*** | ***0,00*** |
|  ***UKUPNO:*** | ***57.792,78*** |

|  |  |  |
| --- | --- | --- |
| ***Potraživanja od kupaca - IR-2 UUNJO HALUBJE 2011, VIŠKOVO od 06.11.2018.*** |  | ***1.600,00*** |

*UPLATE BLAGAJNA*

*11.420,00 KN + 1.533,00 EUR (11.344,20) – tečaj 7,4 = 22.764,20 KN*

*---------------------------------------------------------------------*

*UKUPNO PRIHOD = 22.764,20 KN*

*TROŠKOVI*

*SUCI PUTNI NALOZI BOSL ( 550 eur ) = 4.070,00 KN*

 *FRITSCHE ( 650 eur ) = 4.810,00 KN*

 *HILDEBRANDT ( 700 eur ) = 5.180,00 KN*

 *TROŠAK SUCI SUĐENJE UKUPNO 14.060,00 KN*

*VEČERA I SPAVANJE ZA SUCE = 9.221,01 KN*

*DEZINFEKCIJA = 1.000,00 KN*

*KATALOZI = 1.593,75 KN*

*PETAK PIĆE,GORIVO = 294,57 KN*

*MUZIKA = 2.000,00 KN*

*GRABLJE , VILE = 170,00 KN*

*OSIGURANJE DOGAĐAJA = 188,10 KN*

*PEHARI = 5.000,00 KN*

*RAZGLAS = 750,00 KN*

*PRIHOD 22.764,20*

*RASHOD 34.277,43*

*SUMA -11.513,23 KN*

*Zajednica je godinu završila sa manjkom prihoda od 2.469,33 KN.*

*Ukupan višak prihoda na kraju godine iznosi 57.792,78 KN.*

*Usprkos manjkom prihoda na kraju godine financijsko stanje zajednice je stabilno sa mogućnošću porasta uz donošenja određenih promjena u pravilnicima o izlaganju i priredbama .*

*Vodstvo zajednice mora se osloniti na mogućnost pružanja ugostiteljskih usluga i javljanja na natječaje lokalnih i gradskih institucija a u svezi financiranja manifestacija .*

***GLAVNA UZGOJNA IZLOŽBA HRVATSKE***

*Bjelovar , 08.09/06.2019. SŠC Kukavica , za mene apsolutno jedno od najboljih lokacija za organiziranje ovakvih manifestacija , da , lokacija i mjesto da , ali kada je ono dislocirano od vama poznatih ljudi , poduzeća , poznanstva , kada imate manjak radne snage , entuzijasta koji bi vas poduprijeli u organizaciji onda definitivno veliko NE.*

*Nekoliko mjeseci prije samog događanja poslao sam upit svim našim udrugama i zamolbu za pomoć u organizaciji bilo koje vrste . Nekoliko njih meni najbliži su odmah odgovorili i pomogli koliko su mogli i koliko je to bilo moguće s obzirom na udaljenost i dislociranost.*

*Njima svima veliko HVALA , oni znaju koji su to i neizmjerno sam im zahvalan .*

*Nažalost ima udruga koji su se oglušili na moju zamolbu uz obrazloženje nije to naša manifestacija , pa ima i nekih članova koji se nisu udostojili niti prijaviti svoje pse i na taj način pomoći financijski svojim uplatama .Gospodo ovo je glavna uzgojna izložba Hrvatske , izložba SVIH nas , SVIH nas koji uzgajamo i volimo svoje pse .I SVIMA mora biti na čast kada ova manifestacija uspije i bude dostojna našeg Hrvatskog SIEGERA . Ovo nije moja izložba niti izložba pojedinaca nego zajednice !!!!!*

*Uz sve napore da se održi kako treba , vremenska nepogoda par dana prije , nemogućnost pripreme terena , voda na terenu , ozljeđivanje glavnog kuhara i voditelja restorana ,sve nedaće koje su nas snašle par dana prije , vjerujte mi da je bilo imalo šanse i mogućnosti da se izložba otkaže bila bi sigurno otkazana . Međutim takav potez nismo mogli povući iz razloga velikog broja prijavljenih pasa stranih izlagača kojih da nije bilo Glavna uzgojna izložba svela bi se na rang normalne male izložbe .*

*Na kraju svih nedaća koje su nas snašle , stresa , potrošenih vlastitih sredstava , neprospavanih noći , sve je dobro šta se dobro svrši !!!!!*

*Subota navečer zabava , veselje , muzika , nedjelja radna za sve nas .*

*Ukupno prijavljeno 131 jedinka , predvedeno 111 pasa . Vrhunski odrađeno od strane našeg već poznatog gosta suca Gosp.Erich Bosla , i pomalo nepoznatog suca iz Austrije Thomasa Fritsche . Dva suca u tandemu , odradili vrhunski posao bez previše problema i na kraju sigurno zadovoljnih izlagača . Markirant Frank Hildebrand pokazao je svoje ogromno iskustvo u radu i istim tretmanom prema svima . Ne previše izloženih pasa , barem ne koliko bi mi sami željeli ali u svakom razredu vrhunska kvaliteta izloženih jedinki pokazatelj je kvalitete pasa sa kojima raspolažemo mi i naši gosti .*

*Posebna zahvala ide Gosp.Rokiću i sponzorima koji su vrhunski nagradili naše izlagače i više nego profesionalno prezentirali svoje proizvode . Veliko im Hvala na suradnji .*

*Možda je i ovaj moj tekst koji je skraćen ( dugo bi morali čitati da napišem šta sve mislim ) o organizaciji i pripremi glavne uzgojne izložbe poučan za neke , za neke možda i poticajan , za mene sigurno razlog da se greške isprave i da svaku sitnicu prije same manifestacije provjerim nekoliko puta da bi bio siguran da se neće događati propusti .*

*Zajedništvo je ono šta nas drži , potiče i gura da izdržimo i radimo dalje .*

*Glavna uzgojna izložba mora biti prioritet , ponos , i vrhunska manifestacija u kojoj svi žele sudjelovati .*

***ZAKLJUČAK***

*Zadnja je godina mandata u ovom sastavu vodstva zajednice . Godina koju nažalost svi mi zajedno sa ostatkom svijeta pamtit ćemo po nedaćama koje su nas snašle .Naravno da ova nenormalna situacija će se odraziti na naš rad i djelovanje . Već se odrazila otkazivanjem izložbe u Karlovcu , a nažalost upitna je i Rijeka i Glavna uzgojna Izložba u Zagrebu .*

*Samim time da održavamo Skupštinu online i da se ne vidimo , porazgovaramo svi zajedno pokazuje u kakvoj smo situaciji zajedno sa ostatkom svijeta .*

*Stoga možda ima sreće u ovome svemu i da mi sami uvidimo prioritete u životu kao što su obitelj , zdravlje , zajedništvo , prijateljstvo i na kraju sam život .*

*Poštovani članovi zajednice i svi vi koji čitate ovo izvješće , sve ovo šta se događa možemo prebroditi samo zajedno , zajedno smo jači !!!!!*

*Pozdrav SVIMA u nadi da se vidimo na nekoj našoj manifestaciji svi zajedno za istim stolom !*

*Hvala vam na pozornosti.*

 *Miroslav Kuzmić*

 *predsjednik ZUUNJOH-a*

***E-pošta:*** ***zuunjoh@gmail.com*** ***Web : www.zuunjoh.hr***